เปิดโรดแม็ปพฤกษา ปี 2566 ผนึกพลัง อสังหาฯ เฮลท์แคร์ อีคอมเมิร์ซ ตั้งเป้าส่งมอบชีวิตอยู่ดีมีสุขให้แก่ลูกค้า
ปฏิเสธไม่ได้ว่า การแพร่ของโรคระบาด ทำให้หลาย ๆ คนเห็นถึงความสำคัญของที่อยู่อาศัยกันมากขึ้น  โดยนิยามของคำว่าที่อยู่อาศัยของคนยุคนี้ อาจจะไม่ใช่แค่การอยู่อาศัยอีกต่อไปแล้ว  แต่ต้องเป็นได้ทั้ง ที่ทำงาน, ห้องเรียน และที่พักผ่อนหย่อนใจ..
15 มี.ค. 2566

เปิดโรดแม็ปพฤกษา ปี 2566 ผนึกพลัง อสังหาฯ เฮลท์แคร์ อีคอมเมิร์ซ ตั้งเป้าส่งมอบชีวิตอยู่ดีมีสุขให้แก่ลูกค้า
พฤกษา x ลงทุนแมน
ปฏิเสธไม่ได้ว่า การแพร่ของโรคระบาด ทำให้หลาย ๆ คนเห็นถึงความสำคัญของที่อยู่อาศัยกันมากขึ้น
โดยนิยามของคำว่าที่อยู่อาศัยของคนยุคนี้ อาจจะไม่ใช่แค่การอยู่อาศัยอีกต่อไปแล้ว 
แต่ต้องเป็นได้ทั้ง ที่ทำงาน, ห้องเรียน และที่พักผ่อนหย่อนใจ..
บริษัท พฤกษา โฮลดิ้ง จำกัด (มหาชน) ให้ความสำคัญกับการสร้างที่อยู่อาศัยให้ตอบโจทย์ลูกบ้านในทุก ๆ มิติ
มาครั้งนี้ พฤกษาไม่เพียงจะเป็นแค่ผู้นำด้านการพัฒนาอสังหาริมทรัพย์ ที่นำเสนอโครงการบ้านสวย ๆ ด้วยนวัตกรรมที่ทันสมัย และแตกต่างอีกต่อไป
แต่พฤกษาได้วางกลยุทธ์ เพื่อเปลี่ยนแปลงจุดยืนจากเดิมที่เป็น “ผู้พัฒนาอสังหาริมทรัพย์” มาสู่การเป็น “ผู้สร้างการอยู่อาศัย” ที่มีกรอบความคิดใหม่ว่า จะเติมเต็มคุณภาพชีวิตการอยู่อาศัยด้วยการ “อยู่ดี มีสุข” Live well Stay well อย่างแท้จริง
จุดหมายใหม่ของพฤกษามีความน่าสนใจอย่างไร ?
ลงทุนแมนจะเล่าให้ฟัง
คุณอุเทน โลหชิตพิทักษ์ ประธานเจ้าหน้าที่บริหารกลุ่ม บริษัท พฤกษา โฮลดิ้ง จำกัด (มหาชน)
ประกาศจุดหมายและวิสัยทัศน์ใหม่ของกลุ่มพฤกษา ด้วยกรอบแนวคิด ใส่ใจเพื่อทั้งชีวิต อยู่ดี มีสุข หรือ “Enriching people’s lives. Live well Stay well.”
โดยใช้กลยุทธ์ทั้ง 5 ข้อในการขับเคลื่อนธุรกิจ ประกอบด้วย
1. Strengthen the Core นำแนวคิดการทำงานแบบมุ่งเน้นผลลัพธ์ มาใช้พัฒนาสินค้าและบริการให้ดียิ่งขึ้น และตอบสนองความต้องการของลูกบ้านมากขึ้น
2. Green to Great ใช้แนวคิดเกี่ยวกับการพัฒนาองค์กรอย่างยั่งยืน โดยกำหนดนโยบายและแนวทางด้าน ESG ให้เป็นศูนย์กลาง สำหรับออกแบบกลยุทธ์ และกระบวนการดำเนินงานทุกมิติ
3. Seed New Business ลงทุนในธุรกิจใหม่ ที่มีแนวโน้มเติบโตตามเมกะเทรนด์
4. Capability Building ส่งเสริมวัฒนธรรมองค์กร ที่สร้างการเติบโตอย่างยั่งยืน
5. Customer Centric ใส่ใจในการสร้างประสบการณ์ที่ดี และความสัมพันธ์ระยะยาวกับลูกค้า
ด้วยกลยุทธ์ทั้ง 5 ข้อนี้ พฤกษาพร้อมส่งมอบความเป็นอยู่ที่ดี สะท้อนผ่าน 3 ด้าน 
ได้แก่ ความมั่งคั่ง, สุขภาพดี และมีความสุข
โดยประสานพลังของ 3 ธุรกิจในเครือ ได้แก่ ธุรกิจอสังหาริมทรัพย์, ธุรกิจเฮลท์แคร์ และธุรกิจอีคอมเมิร์ซ
เริ่มต้นที่ธุรกิจอสังหาริมทรัพย์ ด้วยการส่งมอบที่อยู่อาศัยที่มีคุณภาพ ท่ามกลางชุมชนและสังคมที่อบอุ่น
ภายใต้แนวคิด “อยู่ดี มีสุข” Live well Stay well ซึ่งต่อยอดมาจากแนวคิด Tomorrow. Reimagined. หรือการพัฒนาบ้านเพื่อวิถีชีวิตใหม่สำหรับวันนี้และวันพรุ่งนี้ 
ตามเมกะเทรนด์ของโลก 3 ด้าน ได้แก่ วิถีชีวิตที่เปลี่ยนไป, การใส่ใจสุขภาพ และการสร้างความยั่งยืน
ปัจจุบัน พฤกษา มีโครงการที่อยู่อาศัยทั้งหมด 158 โครงการ มูลค่าโครงการรวมเกือบ 70,000 ล้านบาท 
โดยมีทั้งหมด 13 แบรนด์ ทั้งบ้านเดี่ยว ทาวน์โฮม และคอนโดมิเนียม ครอบคลุมทุกเซกเมนต์
ซึ่งพฤกษายังคงยึดถือแนวคิด “PRUKSA Living Solutions” ที่ทำให้บ้านเป็นมากกว่าที่พักอาศัย
โดยส่งมอบคุณภาพชีวิตที่ดีที่สุด สำหรับการใช้ชีวิตภายในบ้าน ชุมชน และในสังคมคุณภาพ
ผ่านการสร้างมูลค่าเพิ่มให้กับที่อยู่อาศัย ด้วยการใช้ข้อมูลความต้องการของลูกค้า นำมาวิเคราะห์และพัฒนาเป็นผลิตภัณฑ์และบริการใหม่ ไม่ว่าจะเป็น
- แนวคิดบ้านแบบ Multi Gen รองรับการอยู่อาศัยของคนทุกเจเนอเรชัน
- การออกแบบพื้นที่ใช้สอยภายในบ้านอย่างคุ้มค่า
- การนำระบบโฮมออโตเมชันมาช่วยจัดการการใช้ชีวิตให้ดียิ่งขึ้น เชื่อมโยงการใช้ชีวิตด้วยเทคโนโลยีผ่านแอปพลิเคชัน MYHAUS ที่จะควบคุมทุก ๆ ฟังก์ชันการใช้งานของบ้านได้เพียงปลายนิ้ว
ส่วนของการสร้างความยั่งยืน พฤกษาเลือกใช้พลังงานทางเลือกในโครงการทั้ง โซลาร์รูฟ, EV Charger และออกแบบบ้านให้ประหยัดพลังงาน รวมถึงเลือกใช้วัสดุที่ส่งผลกระทบต่อสิ่งแวดล้อมน้อยที่สุด
พร้อมร่วมมือกับโรงพยาบาลวิมุต สำหรับให้บริการดูแลสุขภาพได้อย่างทันท่วงที
นอกจากนี้พฤกษายังมีแผนงานที่จะร่วมมือกับพันธมิตรภายนอก เพื่อส่งมอบสิทธิประโยชน์ ช่วยสร้างความ “อยู่ดี มีสุข” เพิ่มเติมอีกมากมาย
แล้ว ธุรกิจสุขภาพ จะเข้ามาช่วยเหลือลูกบ้านของพฤกษาอย่างไร ?
ในส่วนของธุรกิจสุขภาพ จะมีโรงพยาบาลวิมุตและเครือข่าย ช่วยกันดูแลลูกบ้านของพฤกษาให้มีสุขภาพดี เสมือนมีหมอประจำครอบครัว ด้วย 3 กลไกหลักคือ
1. เชื่อมโยงกับโครงการอสังหาริมทรัพย์ของพฤกษา
ขยายบริการทางการแพทย์สู่บ้านเรือนให้ลูกบ้านพฤกษา เพื่อให้ได้รับบริการดูแลด้านสุขภาพ เสมือนมีหมอประจำครอบครัว
พร้อมมอบส่วนลดค่าบริการ และจัดสร้างศูนย์สุขภาพชุมชนให้อยู่ใกล้กับโครงการ ให้ลูกบ้านได้สบายใจ แบบหายห่วง
2. เชื่อมโยงกับโรงพยาบาลรัฐ
เริ่มต้นที่โรงพยาบาลรามาธิบดี เพื่อให้คนไข้เข้าถึงบริการทางการแพทย์ได้สะดวกสบายมากขึ้น 
โดยยึดหลักให้ทุกคนได้รับบริการที่มีคุณภาพ ในราคาที่เหมาะสม และได้รับบริการอย่างรวดเร็ว
3. เชื่อมโยงแบบ Anywhere Anytime
ด้วยแอปพลิเคชัน ViMUT ที่ให้บริการด้านการแพทย์มากมาย ไม่ว่าจะเป็น บริการปรึกษาแพทย์ทางไกล, การจัดส่งยาและเวชภัณฑ์ทางไปรษณีย์, การพัฒนาระบบดิจิทัลเฮลท์แคร์ เพื่อการส่งเสริมสุขภาพเชิงป้องกัน
รวมไปถึง แผนการในอนาคต ที่จะพัฒนาโรงพยาบาลให้กลายเป็นโรงพยาบาลเสมือนจริง หรือ Virtual Hospital สำหรับดูแลผู้ป่วยติดเตียงที่บ้านจากเครื่องติดตาม ซึ่งหากมีเหตุฉุกเฉินหรือผิดปกติ ทีมแพทย์สามารถเข้าช่วยเหลือได้ทันท่วงที
ที่น่าสนใจคือ เป้าหมายต่อไปของโรงพยาบาลวิมุตคือ การดูแลคนไข้มากกว่า 100,000 เตียง ซึ่งเป็นการดูแลทั้งในส่วนของโรงพยาบาล และลูกบ้านของโครงการพฤกษา
แน่นอนว่า พฤกษา และโรงพยาบาลวิมุต ให้ความสำคัญกับการร่วมมือกับพันธมิตรอื่น ๆ เพื่อมาช่วยยกระดับการเข้าถึงการบริการด้านสุขภาพ ผ่านเทคโนโลยีดิจิทัลได้ง่ายขึ้น
แล้ว ธุรกิจดิจิทัลและอีคอมเมิร์ซ เกี่ยวข้องอย่างไร ?
ธุรกิจดิจิทัลและอีคอมเมิร์ซ จะเข้ามาเชื่อมโยง และรองรับรูปแบบการใช้ชีวิตของคนยุคใหม่ครอบคลุมทุกความต้องการทุกไลฟ์สไตล์
โดยพฤกษาได้เปิดตัว 
 แพลตฟอร์มให้บริการตลาดค้าปลีกออนไลน์ที่รวบรวมร้านค้า สินค้าด้านที่อยู่อาศัย การบำรุงรักษาบ้าน การดูแลสุขภาพและความงาม และเป็นแหล่งรวมบัตรกำนัลดิจิทัล
ซึ่งจุดเด่นของแพลตฟอร์มนี้มีมากมาย ตั้งแต่
- มีการค้นหารวบรวมสินค้าและบริการจากร้านค้าที่อยู่ในบริเวณใกล้เคียงกับเรา
- ร้านค้าติดต่อกลับอย่างรวดเร็ว
- จัดส่งสินค้ารวดเร็ว เพราะใช้มอเตอร์ไซค์ในการขนส่งสินค้าเป็นหลัก
รวมถึงมีประโยชน์ต่อสังคมอีกด้วย เพราะแพลตฟอร์มนี้ช่วยเพิ่มรายได้ ให้กับร้านค้าของชุมชนได้อีกทางหนึ่ง
ตัวอย่างแพลตฟอร์มที่ร่วมมือกัน ก็เช่น
- ซินเนอร์จี โกรท ผู้พัฒนาดิจิทัลแพลตฟอร์ม เพื่อรองรับธุรกิจต่าง ๆ ในเครือพฤกษา
- แอปพลิเคชัน MYHAUS หรือนวัตกรรมระบบบ้านอัจฉริยะ ที่เป็นแพลตฟอร์มควบคุมสมาร์ตโฮม และจัดการการใช้ส่วนกลางในโครงการพฤกษา เพื่อเชื่อมโยงบริการครบวงจร
- แอปพลิเคชัน ViMUT ที่ให้บริการด้านสุขภาพอย่างครบวงจร จากโรงพยาบาลวิมุต
- ธุรกิจ Zdecor ที่ให้บริการการตกแต่งภายในแบบครบวงจร One-Stop Service ในราคาที่เข้าถึงได้ ประหยัดเวลา แต่งครบพร้อมเข้าอยู่ เรียกได้ว่าครบจบในที่เดียว
ปิดท้ายคุณอุเทน โลหชิตพิทักษ์ ได้พูดถึงการสร้างการเติบโตอย่างยั่งยืนขององค์กร ควบคู่ไปกับสังคมและสิ่งแวดล้อม
โดยพฤกษาตั้งเป้ามีสินทรัพย์ 100,000 ล้านบาท ภายในปี 2571
ขณะเดียวกัน ยังต้องการจะเป็นผู้นำด้านการลดการปล่อยก๊าซเรือนกระจกร้อยละ 30 ภายในปี 2573
พร้อมมุ่งสู่ความเป็นกลางทางคาร์บอนในปี 2593
นอกจากนี้ พฤกษาพร้อมนำจุดแข็งของธุรกิจต่าง ๆ ในเครือมาเสริมความแข็งแกร่งมากยิ่งขึ้น ภายใต้แนวคิด การทำงานที่ไม่หยุดนิ่งในการพัฒนา
พร้อมทั้งการนำนวัตกรรมต่าง ๆ เข้ามาปรับปรุงการทำงานอย่างต่อเนื่อง 
รวมถึง แผนการลงทุนในธุรกิจใหม่ ๆ ที่มีแนวโน้มเติบโตตามเมกะเทรนด์
จากเรื่องราวทั้งหมดนี้ ก็น่าติดตามว่า กลุ่มพฤกษาจะเข้ามาเขย่าวงการอสังหาริมทรัพย์ได้มากน้อยเพียงใด
แต่ที่แน่ ๆ คนที่รับผลประโยชน์เหล่านี้ คงหนีไม่พ้นลูกบ้านพฤกษา สังคม และชุมชน ที่จะ “อยู่ดี มีสุข” Live well Stay well อย่างแท้จริง นั่นเอง..
Reference:
-